ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๗ของบริษัท กสทโทรคมนาคม จำกัด (มหาชน)[๑] อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท กสท โทรคมนาคม จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๗ของบริษัท กสท โทรคมนาคม จำกัด (มหาชน) ดังต่อไปนี้๑. พิจารณารับทราบผลการดำเนินงานของบริษัทกสท โทรคมนาคม จำกัด (มหาชน) ในรอบปี ๒๕๕๖ และแผนงาน/โครงการในอนาคตกระทรวงการคลังมีมติรับทราบผลการดำเนินงานประจำปี ๒๕๕๖และแผนงาน/โครงการของบริษัท กสท โทรคมนาคม จำกัด (มหาชน) ตามที่คณะกรรมการบริษัทกสท โทรคมนาคม จำกัด (มหาชน) เสนอ๒. พิจารณาอนุมัติงบแสดงฐานะทางการเงินและงบกำไรขาดทุนเบ็ดเสร็จของบริษัทกสท โทรคมนาคม จำกัด (มหาชน) สำหรับปีบัญชี ๒๕๕๖กระทรวงการคลังมีมติอนุมัติงบแสดงฐานะทางการเงินและงบกำไรขาดทุนเบ็ดเสร็จของบริษัทกสท โทรคมนาคม จำกัด (มหาชน) สำหรับปีสิ้นสุด ณ วันที่ ๓๑ ธันวาคม ๒๕๕๖ที่ผ่านการตรวจสอบจากสำนักงานการตรวจเงินแผ่นดินแล้ว ตามที่คณะกรรมการบริษัท กสทโทรคมนาคม จำกัด (มหาชน) เสนอ ทั้งนี้ขอให้บริษัท กสท โทรคมนาคม จำกัด (มหาชน)เร่งรัดดำเนินการตามข้อสังเกตของสำนักงานการตรวจเงินแผ่นดินอย่างครบถ้วนและถูกต้องเพื่อผู้สอบบัญชีสามารถตรวจสอบและรับรองงบการเงินตามหลักการบัญชีที่รับรองทั่วไปได้ตั้งแต่ปีบัญชี๒๕๕๗ เป็นต้นไป๓. พิจารณาอนุมัติการจ่ายเงินปันผลและการจัดสรรเงินสำรองตามกฎหมายกระทรวงการคลังมีมติอนุมัติการจ่ายเงินปันผลให้แก่กระทรวงการคลังในฐานะผู้ถือหุ้นทั้งหมดของบริษัทกสท โทรคมนาคม จำกัด (มหาชน) จากผลการดำเนินงานในปี ๒๕๕๖ จำนวนทั้งสิ้น ๗,๖๘๐,๐๐๐,๐๐๐.๐๐ บาท คิดเป็น๗.๖๘ บาทต่อหุ้น ทั้งนี้ บริษัท กสทโทรคมนาคม จำกัด (มหาชน) ได้นำส่งเงินปันผลให้กระทรวงการคลังแล้วจำนวน ๗,๑๔๗,๒๑๓,๑๘๗.๒๕ บาทคงเหลือเงินปันผลที่ บริษัท กสท โทรคมนาคม จำกัด (มหาชน)ต้องจ่ายให้กระทรวงการคลังจำนวน ๕๓๒,๗๘๖,๘๑๒.๗๕ บาท โดยกำหนดให้จ่ายภายใน ๓๐ วัน หลังจากที่ประกาศในราชกิจจานุเบกษา ทั้งนี้ บริษัท กสท โทรคมนาคม จำกัด(มหาชน) ได้จัดสรรทุนสำรองตามข้อบังคับของบริษัท กสท โทรคมนาคม จำกัด (มหาชน) ข้อ๕๒ ครบเต็มจำนวนแล้วตั้งแต่ปี ๒๕๔๘ โดยมีจำนวนร้อยละสิบของทุนจดทะเบียนเป็นจำนวน ๑,๐๐๐,๐๐๐,๐๐๐ บาท๔. พิจารณาเลือกตั้งกรรมการแทนกรรมการที่ออกตามวาระกระทรวงการคลังพิจารณาแต่งตั้งกรรมการแทนกรรมการที่ออกตามข้อบังคับของบริษัทกสท โทรคมนาคม จำกัด (มหาชน) ข้อ ๑๖ (๔) ดังนี้๑)นายพันธ์ศักดิ์ ศิริรัชตพงษ์๒) ผู้ช่วยศาสตราจารย์อภิเนตร อูนากูล แทนกรรมการที่ออกตามวาระ๓) พลตรีสุชาติ ผ่องพุฒิ๔) นางพรรณขนิตตา บุญครอง กรรมการ (ผู้แทนกระทรวงการคลัง)กลับเข้าเป็นกรรมการอีกวาระหนึ่ง๕. พิจารณากำหนดค่าตอบแทนกรรมการบริษัท กสทโทรคมนาคม จำกัด (มหาชน)กระทรวงการคลัง พิจารณาแล้วมีมติ ดังนี้๕.๑ เห็นสมควรมีมติกำหนดอัตราค่าตอบแทนและเบี้ยประชุมกรรมการรัฐวิสาหกิจและหลักเกณฑ์การจ่ายค่าตอบแทนและเบี้ยประชุมกรรมการรัฐวิสาหกิจและคณะกรรมการชุดย่อย/คณะอนุกรรมการ/คณะทำงานอื่น ตามมติคณะรัฐมนตรีเมื่อวันที่ ๒กรกฎาคม ๒๕๕๖๕.๒ เห็นสมควรมีมติอนุมัติให้บริษัท กสท โทรคมนาคม จำกัด (มหาชน)จ่ายโบนัสกรรมการประจำปี ๒๕๕๖ ตามมติคณะรัฐมนตรีเมื่อวันที่ ๒ กรกฎาคม ๒๕๕๖ ทั้งนี้ ในปี ๒๕๕๖ บริษัท กสท โทรคมนาคมจำกัด (มหาชน) มีผลการประเมินผลการดำเนินงานที่ระดับ ๓.๘๓๖๙ ซึ่งกรรมการจะได้รับโบนัสเพิ่มร้อยละ๒๕ จากฐานปกติ คิดเป็นจำนวนเงิน ๑,๙๕๑,๙๙๕.๙๘ บาท๖. พิจารณาแต่งตั้งผู้สอบบัญชีและการกำหนดจำนวนเงินค่าสอบบัญชีกระทรวงการคลังมีมติอนุมัติแต่งตั้งสำนักงานการตรวจเงินแผ่นดินเป็นผู้สอบบัญชีของบริษัทกสท โทรคมนาคม จำกัด (มหาชน) โดยให้ได้รับค่าธรรมเนียมตรวจสอบบัญชี ปี ๒๕๕๗ ตามที่คณะกรรมการบริษัท กสท โทรคมนาคม จำกัด (มหาชน) เสนอ ทั้งนี้ เพื่อให้เป็นไปตามข้อบังคับบริษัทกสท โทรคมนาคม จำกัด (มหาชน) ข้อ ๑๖ (๕) และข้อ ๔๖๗. พิจารณาอนุมัติการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวของบริษัทกสท โทรคมนาคม จำกัด (มหาชน)กระทรวงการคลังมีมติอนุมัติร่างข้อห้ามบริษัท กสท โทรคมนาคม จำกัด(มหาชน) เรื่อง ห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ.๒๕๕๗ ตามที่คณะกรรมการบริษัท กสท โทรคมนาคม จำกัด (มหาชน) เสนอ๘. พิจารณาแก้ไขข้อบังคับของบริษัทกสท โทรคมนาคม จำกัด (มหาชน)กระทรวงการคลังเห็นสมควรมีมติอนุมัติให้บริษัท กสท โทรคมนาคม จำกัด(มหาชน) แก้ไขข้อบังคับบริษัท ข้อ ๓ ตามที่คณะกรรมการบริษัท กสท โทรคมนาคม จำกัด(มหาชน) เสนอสำหรับการแก้ไขข้อบังคับบริษัท ข้อ ๓๐ (๒) ให้แก้ไขเป็น ประธานกรรมการ รองประธานกรรมการ (ถ้ามี) กรรมการให้พ้นจากตำแหน่งเมื่อมีอายุครบหกสิบห้าปีบริบูรณ์ส่วนตำแหน่งกรรมการผู้จัดการใหญ่ให้พ้นจากตำแหน่งเมื่อมีอายุครบหกสิบปีบริบูรณ์๙. รับทราบการจ่ายเงินปันผลระหว่างกาลกระทรวงการคลังมีมติรับทราบการจ่ายเงินปันผลระหว่างกาลตามที่คณะกรรมการบริษัทกสท โทรคมนาคม จำกัด (มหาชน) เสนอเพื่อให้เป็นไปตามข้อบังคับบริษัท กสท โทรคมนาคมจำกัด (มหาชน) ข้อ ๕๑ วรรคสาม๑๐. พิจารณาเรื่องอื่นๆ๑๐.๑ การแต่งตั้งกรรมการแทนกรรมการที่ขอลาออกจากตำแหน่งก่อนถึงคราวออกตามวาระจำนวน ๑ คนจึงเห็นสมควรแต่งตั้งนายสุรพันธ์ เมฆนาวิน แทน นายทศพร ศิริสัมพันธ์โดยให้อยู่ในตำแหน่งเท่ากับวาระที่เหลืออยู่ของผู้ที่ตนแทน๑๐.๒ แต่งตั้งกรรมการบริษัท กสท โทรคมนาคม จำกัด (มหาชน) เพิ่ม จำนวน๗ คน ดังนี้๑) พลเอก ศิริชัย ดิษฐกุล๒) พลตรี อรรถพงศ์ ศิริวรรณ๓) นายมนตรี โสตางกูร๔) นายรัฐพล ภักดีภูมิ๕) นายถาวร พานิชพันธ์๖) นายอุตตม สาวนายน๗) นายอาทิตย์ นันทวิทยา๑๐.๓ เนื่องจากกระทรวงการคลังในฐานะผู้ถือหุ้นทั้งหมดของบริษัท กสทโทรคมนาคม จำกัด (มหาชน) พิจารณาแล้วเห็นว่าตามพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุ โทรทัศน์ และกิจการโทรคมนาคม พ.ศ. ๒๕๕๓ มาตรา ๘๔ วรรคสาม กำหนดให้ภายในสามปีนับแต่วันที่พระราชบัญญัตินี้ใช้บังคับโดยบริษัท กสท โทรคมนาคม จำกัด (มหาชน) จะต้องนำรายได้จากการประกอบการอนุญาตสัมปทาน หรือสัญญาที่ดำเนินการตามกฎหมายว่าด้วยการให้เอกชนเข้าร่วมงานหรือดำเนินการในกิจการของรัฐไม่ว่าจะดำเนินการทั้งหมดหรือบางส่วนโดยให้หักค่าใช้จ่ายที่กำหนดในกฎหมายดังกล่าวแล้วเหลือเท่าใดให้นำส่งเป็นรายได้แผ่นดินต่อไปโดยบริษัทกสท โทรคมนาคม จำกัด (มหาชน)จะต้องนำส่งรายได้จากสัมปทานข้างต้นให้สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาตินับตั้งแต่ปี ๒๕๕๗ ประกอบกับคณะรัฐมนตรีได้มีมติเมื่อวันที่ ๓๐ กรกฎาคม ๒๕๕๖เห็นชอบผลการประชุมคณะกรรมการกำกับนโยบายด้านรัฐวิสาหกิจ ครั้งที่ ๓/๒๕๕๖เมื่อวันที่ ๑๖ พฤษภาคม ๒๕๕๖ ที่มีมติเห็นชอบในหลักการให้บริษัท กสท โทรคมนาคมจำกัด (มหาชน)ดำเนินการตามแนวทางของแผนยุทธศาสตร์เพื่อพลิกฟื้นองค์กรและรองรับนโยบาย Smart Thailand ตามที่กระทรวงเทคโนโลยีสารสนเทศและการสื่อสารเสนอโดยให้รับข้อสังเกตของคณะกรรมการกำกับนโยบายด้านรัฐวิสาหกิจไปใช้ในการปรับปรุงเพิ่มเติมแผนยุทธศาสตร์เพื่อพลิกฟื้นองค์กรและรายงานความคืบหน้าให้คณะกรรมการกำกับนโยบายด้านรัฐวิสาหกิจทราบ ดังนั้น บริษัท กสท โทรคมนาคม จำกัด(มหาชน) จำเป็นต้องเร่งดำเนินการตามแนวทางและแผนงานที่กำหนดไว้ในแผนยุทธศาสตร์เพื่อพลิกฟื้นองค์กรรวมถึงข้อสังเกตของคณะกรรมการกำกับนโยบายด้านรัฐวิสาหกิจในการเร่งหารายได้เพื่อทดแทนรายได้สัมปทานและเพื่อลดความเสี่ยงรวมถึงผลกระทบต่างๆ ที่จะเกิดขึ้นต่อบริษัท กสท โทรคมนาคม จำกัด (มหาชน) และผู้ถือหุ้นในอนาคตทั้งนี้ ตั้งแต่บัดนี้เป็นต้นไปประกาศณ วันที่ ๑๖ กรกฎาคม พ.ศ. ๒๕๕๗รังสรรค์ศรีวรศาสตร์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๓๐ กรกฎาคม๒๕๕๗กฤษดายุทธ/ผู้ตรวจ๓๐ กรกฎาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๔๒ ง/หน้า ๑/๒๙ กรกฎาคม ๒๕๕๗